Приложение към Решение №

**По въпрос 1: Какъв е общият брой на ваксините срещу COVID – 2019, които Република България е закупила през Европейската комисия в общоевропейската обществена поръчка?**

**и**

**въпрос 2: От коя фирма – производител какъв брой ваксини са закупени?**

Информация относно доставените в страната лекарствени продукти по договори за ваксини срещу COVID-19 е публично достъпна на интернет страницата на Министерство на здравеопазването на следния линк:

<https://view.officeapps.live.com/op/view.aspx?src=https%3A%2F%2Fwww.mh.government.bg%2Fmedia%2Ffiler_public%2F2022%2F11%2F23%2Fdostaveni-vaksini-22-11-2022.xlsx&wdOrigin=BROWSELINK>

В допълнение към нея Ви информирам, че с Допълнително споразумение № 2 към Споразумението за закупуване, последващо развитие, производство и опции за закупуване и доставка на ваксина срещу COVID-19 за държавите – членки на ЕС, между Европейската комисия и Pfizer Inc./BioNTech Manufacturing GmbH за 2022 и 2023 г. (SANTE/ 2021/03/020) и за отлагането на доставките на ваксините, които България трябва да получи през второто тримесечие на 2022 г., за третото тримесечие на 2022 г., прието с Решение № 254 от 21.04.2022 г. на Министерския съвет, България авансово е заплатила доставката на 2 710 904 дози, от които 1 319 864 дози все още не са доставени в страната.

- ваксината Comirnaty e на производител Pfizer Inc./BioNTech Manufacturing GmbH, която България получава по Споразумението за закупуване, последващо развитие, производство и опции за закупуване и доставка на ваксина срещу COVID-19 за държавите – членки на ЕС, между Европейската комисия и Pfizer Inc./BioNTech Manufacturing GmbH, за 2022 и 2023 г. (SANTE/ 2021/03/020);

- ваксината Spikevax е на производител Moderna Switzerland GMBH - по Споразумението за закупуване за производство, възможности за приоритетно закупуване и доставка на успешно разработена ваксина срещу COVID-19 за държавите - членки на ЕС, сключено между Европейската комисия и Moderna Switzerland GmbH (Споразумение № SANTE/ 2021/C3/010);

- ваксината Vaxzevria е на производител AstraZeneca AB – по Предварително споразумение за закупуване (АРА), за производство, закупуване и доставка на ваксина срещу COVID-19 в Европейския съюз (SANTE/2020/C3/037);

 - ваксината JCOVDEN е на производител Janssen Pharmaceutica NV - по Споразумение за подпомагане на препродажбата от и между Република България и Кралство Швеция и Janssen Pharmaceutica NV за целите на закупуването и доставката на ваксина срещу COVID – 19 за България и Споразумение между Кралство Швеция и Република България за препродажба на ваксина срещу COVID – 19, разработена от Janssen Pharmaceutica NV;

 - ваксината COVID-19 Valneva е на производител Valneva Austria GmbH – по Предварителното споразумение за покупка (АРА) за разработването, производството, закупуването и доставката на успешна ваксина срещу COVID-19 за държавите - членки на Европейския съюз, което ще се сключи между Европейската комисия и производителя на лекарства - Valneva Austria GmbH.

**По въпрос 3: Колко от ваксините в България са дарени и на кого?**

|  |  |  |  |  |  |
| --- | --- | --- | --- | --- | --- |
| **Държава** | **Дарение** | **Вид ваксина** | **Количество** | **Срок на годност** | **Статус на споразумението (в процес/изпълнен)** |
| Кралство Бутан | Дарение | Vaxzevria | 172 500 | Август 2021 г. | изпълнен*Обн. ДВ. бр.80 от 24 септември 2021г.* |
| Босна и Херцеговина | Дарение | Vaxzevria | 50 000 | Септември 2021 г. | изпълнен*Обн. ДВ. бр.80 от 24 септември 2021г.* |
| Република Северна Македония | Дарение | Comirnaty | 51 480 | Септември 2021 г.  | изпълнен*Обн. ДВ. бр.76 от 14 септември 2021г.* |
| Бангладеш | Дарение | Vaxzevria | 270 000 | Септември 2021 г. | изпълнен*Обн. ДВ. бр.80 от 24 септември 2021г.* |
| Босна и Херцеговина | Дарение | Comirnaty | 258 570 | удължен срок на годност до 31.03.2022 г. | изпълнен*Обн, ДВ, бр. 24 от 25 март 2022 г.* |
| Ислямска република Иран | Дарение  | Vaxzevria  | 2 830 400 | Юни 2022 г. | изпълнен *Обн. ДВ, бр. 56 от 19 юли 2022 г.* |

**По въпрос 4: Колко от ваксините в България вече са бракувани?**

През 2021 г. и 2022 г., утвърдените от Министерството на здравеопазването за бракуване количества ваксини срещу COVID-19 са 850 730 дози на производителите AstraZeneca AB и Moderna Switzerland GmbH.

По данни от Регионалните здравни инспекции и „Бул Био – НЦЗПБ“ ЕООД, към 06.01.2023 г. подлежащите на бракуване и бракувани количества ваксини срещу COVID-19 поради изтекъл срок на годност, неизползвани напълно многодозови флакони, счупени флакони, неправилно съхранени и др., са както следва:

|  |  |  |
| --- | --- | --- |
| *Вид ваксина* | *Производител на лекарствени продукти* | *Брой дози* |
| Vaxzevria | AstraZeneca AB | 689 508 |
| Comirnaty | Pfizer Inc./ BioNTech Manufacturing GmbH | 1 262 399 |
| Spikevax | Moderna Switzerland GmbH | 328 071 |
| JCOVDEN | Janssen Pharmaceutica NV | 4 865 |
| COVID-19 vaccine Valneva | Valneva Austria GmbH | 178 |

**По въпрос 5: Колко от ваксините в България подлежат на бракуване през следващия един месец?**

Предвид предстоящо удължаване на срока на годност на оригиналните ваксини на Pfizer Inc./ BioNTech Manufacturing GmbH през настоящия месец, за м. януари 2023г. няма ваксини срещу COVID-19, подлежащи на бракуване, поради изтичане срока им на годност.

**По въпрос 6: Каква е общата стойност, която е платила държавата ни за получените ваксини?**

Общата стойност, която е платила държавата за ваксини срещу Covid-19 е в размер на 345 765 554 лв.

**По въпрос 7: Каква е стойността за унищожаването на бракуваните ваксини?**

Към момента няма физически унищожени ваксини срещу COVID-19.

**По въпрос 8: Удължаване ли е срокът на годност на различните ваксини и на какво основание?**

Удължаван е срокът на годност на прилагани в страната ваксини срещу COVID-19 на производители Pfizer Inc./ BioNTech Manufacturing GmbH, Moderna Switzerland GmbH и Valneva Austria GmbH.

За основанието и регулацията, свързана с удължаване срока на годност на лекарствени продукти, а в случая на ваксини срещу COVID-19 информация може да предостави Изпълнителна агенция по лекарствата.